इस अवसर पर उन्होंने सुबह दस बजे के करीब रखे गए कार्यक्रमों में लोगों के काफी तादात में पहुंचने पर उनका स्वागत किया। उन्होंने कहा कि भाजपा सरकार ने हमेशा ही जनजातीय क्षेत्र के नुमाइंदे को मुख्यमंत्री से भी ऊंचा ओहदा देते हुए विस का अध्यक्ष बनाया है। भाजपा सरकार ने पहले किन्नौर के विधायक ठाकुर सिंह नेगी को विस अध्यक्ष के आसन पर बैठाया था, मगर कांग्रेस सरकार ने उनके खिलाफ अविश्वास मत लाकर उन्हें हटा दिया था। इस बार उन्होंने भरमौर की जनता को यह सम्मान देते हुए उनके एमएलए पंडित तुलसी राम को सदन की सबसे ऊंची कुर्सी पर बैठाया है।